SET บ่ายผันผวน จับตาประกาศงบฯ Q3 บจ.ไทย-ตั้งประธานเฟดคนใหม่
SET ภาคบ่ายพลิกปรับตัวลงแดนลบ รับแรงขายหุ้นขนาดใหญ่ โบรกฯให้แนวรับ 1,715 จุด
31 ต.ค. 2560

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 15.29 น. อยู่ที่ระดับ 1,721.16 จุด ปรับตัวขึ้น 2.50 จุด หรือ 0.15% สูงสุดที่ 1,726.52 จุด ต่ำสุดที่ 1,717.63 จุด ด้วยมูลค่าการซื้อขาย 39,422 ล้านบาท
ขณะที่เวลาประมาณ 15.15 น. ที่ผ่านมาดัชนีปรับตัวลดลงมาอยู่ที่ระดับ 1,718.50 จุด ปรับตัวลดลง 0.16 จุด หรือ 0.01% สูงสุดที่ 1,726.52 จุด ต่ำสุดที่ 1,717.63 จุด ด้วยมูลค่าการซื้อขาย 37,905.15 ล้านบาท
โดยดัชนีภาคบ่ายเริ่มมีการปรับตัวอยู่ทั้งแดนบวกและแดนลบ รับแรงขายทำกำไรหุ้นขนาดใหญ่ อาทิ CPALL ,BAY ,KBANK ขณะที่ยังมีแรงขายออกมาอย่างต่อเนื่องจากหุ้น GL ที่ถูกปลดเครื่องหมาย SP ในวันนี้ (31 ต.ค.60) อย่างไรก็ตามยังมีแรงซื้อเก็งกำไรหุ้นที่คาดว่าผลประกอบการไตรมาส 3/60 จะออกมาดีคอยพยุงตลาด
สำหรับหุ้นที่กดดัชนี 10 อันดับแรกมีดังนี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นต่อเนื่อง รับแรงหนุนจากหุ้นในกลุ่มพลังงานหลังราคาน้ำมันปรับตัวสูงขึ้น แต่ราคาหุ้นในกลุ่มพลังงานปรับขึ้นไม่มากเนื่องจากได้ขึ้นแรงไปในช่วงก่อนหน้านี้แล้ว นอกจากนี้ยังได้แรงเก็งกำไรหุ้นรายตัวจากความคาดหวังผลประกอบการของบริษัทจดทะเบียนในงวดไตรมาส 3/60 จะออกมาดี
ส่วนตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยให้ติดตามรายชื่อประธานเฟด คนใหม่ และผลประชุมธนาคารกลางญี่ปุ่น (BOJ), ตัวเลขการจ้างงานนอกภาคการเกษตรของสหรัฐฯที่จะประกาศในวันศุกร์ที่จะถึงนี้
โดยคาดว่า ดัชนีฯอาจจะมีความผันผวน โดยเคลื่อนไหวทั้งในแดนบวก-ลบ เนื่องจากแรงซื้อยังไม่มากนัก พร้อมให้แนวรับ 1,715 จุด ส่วนแนวต้าน 1,727 จุด